Държавен вестник, бр. 5, 2024 г., стр. 5

БРОЙ  5	
Д Ъ Р Ж А В Е Н  В Е С Т Н И К 	
СТР.  5  
Обоснован е извод, че началото на 9-годишния 
срок на мандата, когато конституционен съдия 
е избран/назначен и встъпил в длъжност след 
обновяване на състава на Съда, следва да бъде 
определено към момента, в който назначава­
нето или изборът е бил „конституционно дъл­
жим“, т.е. обновяването, което е пропуснато. 
Според д-р Делиев това „определя и неговия 
логичен закономерен край в хипотезата на 
чл. 148, ал. 1, т. 1 – периодичното обновяване 
след 9 години, формално клетвата на съдията, 
заемащ неговото място (чл. 11, ал. 3 ЗКС). 
На практика времето на забавянето винаги 
ще редуцира мандата на назначените съдии“.
Конституционният съд, като обсъди до­
водите в искането и постъпилите по делото 
писмени становища и правни мнения, за да 
се произнесе, взе предвид следното:
Разпоредбата на чл. 147, ал. 1 от Консти­
туцията предвижда Конституционният съд 
да се състои от дванадесет съдии, една трета 
от които се избират от Народното събрание, 
една трета се назначават от президента, а 
една трета се избират от общото събрание 
на съдиите от Върховния касационен съд и 
Върховния административен съд.
Съгласно чл. 147, ал. 2, изр. първо и второ 
от Конституцията мандатът на съдиите от 
Конституционния съд е 9 години, без право 
на повторно избиране или назначаване. Като 
самостоятелно основание за прекратяване на 
мандата Конституцията изрично посочва в 
чл. 148, ал. 1, т. 1 „изтичане на определения 
срок“, какъвто е и общият случай. Съгласно 
чл. 148, ал. 3 от Конституцията при прекратя­
ване на мандата на съдия от Конституционния 
съд в едномесечен срок на негово място се 
избира друг от съответната квота.
В чл. 147, ал. 2, изр. трето от Конституцията 
е заложено правилото, съгласно което съставът 
на Съда се обновява през три години от всяка 
квота по ред, определен със закон. Този ред е 
указан в § 2 от преходните и заключителни-
те разпоредби на Закона за Конституционен 
съд. След изтичане на 3 години от първия 
мандат по жребий съставът на Съда се об­
новява с двама представители от квотата на 
Народното събрание и с един от квотата на 
президента и на съдебната власт (т.е. чети­
рима съдии имат само 3-годишен мандат), а 
след 6 години обновяването е с двама съдии 
от квотата на президента и с по един от кво­
тата на Народното събрание и на съдебната 
власт (или за четирима от съдиите мандатът 
е 6 години). Това правило е ясно и е изрично 
записано в § 2 от ПЗР на ЗКС, за да може 
схемата за обновяване, установена в чл. 147, 
ал. 2, изр. трето от Основния закон, да бъде 
поставена в ход. Не следва да се пренебрегва 
фактът, че преходната разпоредба е приета 
през 1991 г. – годината на приемането на 
ЗКС, и не е била променяна при последвалите 
изменения на закона. Законът за Конституци­
онен съд е подготвен и гласуван от Седмото 
Велико народно събрание, но вече работещо 
като обикновено Народно събрание, след като 
Конституцията е влязла в сила. Внимание 
заслужава също така, че същият състав на 
Великото народно събрание, който е обсъж­
дал и приел Конституцията, е обсъждал и 
гласувал и ЗКС, и то само няколко седмици 
по-късно. Разбиранията и основните положе­
ния, вложени в Конституцията (която за първи 
път въвежда и урежда функционирането на 
системата на конституционно правосъдие чрез 
Конституционен съд), са проектирани в зако­
ните, които същото Велико народно събрание 
приема непосредствено след Конституцията, 
вкл. Закона за Конституционен съд.
Схемата за обновяване на състава на Съда, 
изрично и ясно очертана в ЗКС, съдържа 
хипотеза относно конституционни съдии с 
мандат, който е по-кратък от 9 години, из­
вън възможностите, предвидени в чл. 148, 
ал. 1, т. 2 – 6 от Конституцията. Това само 
по себе си означава, че такава хипотеза има 
конституционна опора и е допустима според 
самия конституционен законодател, изградил 
концепцията за състава на Конституцион­
ния съд, неговото формиране и обновяване. 
Както се сочи в Тълкувателно решение № 8 
от 2000 г. по к.д. № 9/2000 г. във връзка с 
правното разрешение относно обновяването 
на Съда според § 2 от ПЗР на ЗКС, „от текста 
следва да се заключи, че това обновяване 
на състава на Съда следва да продължи по 
същия начин на всеки следващи три години, 
а именно: по четирима съдии едновременно 
от всяка от трите квоти“. В това решение 
Конституционният съд подчертава, че ако би 
се приело, че съдията, избран/назначен при 
условията на чл. 148, ал. 3 от Конституцията 
на мястото на съдия с предсрочно прекратен 
мандат (например поради смърт), има „пълен 
9-годишен мандат“, то предвиденото обновя­
ване на всеки три години от четирима съдии 
от всяка квота не би могло да се осъществи. 
Ще бъде нарушено едно от водещите основни 
положения за конституирането на Конститу­
ционния съд като орган – квотният принцип, 
обявен в чл. 147, ал. 1 от Конституцията. В 
него се въплъщават установеният в Основния 
закон основополагащ принцип и възприетият 
конституционен механизъм на разделение на 
властите. Всяка от тези власти има квота при 
формирането на състава на конституционната 
юрисдикция, еднаква с квотите на другите 
власти, и в този смисъл посоченият прин­
цип осигурява равновесието на властите при 
конституирането на непрекъснато действащ и 
непрекъснато обновяващ се състав на Консти­
туционния съд като гарант за върховенството 
на Конституцията.